苏轼
次韵张安道读杜诗
大雅初微缺，流风困暴豪。
张为词客赋，变作楚臣骚。
展转更崩坏，纷纶阅俊髦。
地偏蕃怪产，源失乱狂涛。
粉黛迷真色，鱼虾易豢牢。
谁知杜陵杰，名与谪仙高。
扫地收千轨，争标看两艘。
诗人例穷苦，天意遣奔逃。
尘暗人亡鹿，溟翻帝斩鳌。
艰危思李牧，述作谢王褒。
失意各千里，哀鸣闻九皋。
骑鲸遁沧海，捋虎得绨袍。
巨笔屠龙手，微官似马曹。
迂疏无事业，醉饱死游遨。
简牍仪刑在，儿童篆刻劳。
今谁主文字，公合把旌旄。
开卷遥相忆，知音两不遭。
般斤思郢质，鲲化陋aa2濠。
恨我无佳句，时蒙致白醪。
殷勤理黄菊，未遣没蓬蒿。